**DELO NA DALJAVO 24. 3. 2020**

**UČNA URA**: Uvod v sklop Sodobna književnost

**1. To uro boš spoznal/-a cilje novega sklopa in obdobje sodobne književnosti.**

**2. Za osebno mapo (ali pa v zvezek) si zapiši cilje novega sklopa.**

SKLOP: SODOBNA KNJIŽEVNOST

CILJI:

1. Spoznam literarno obdobje, imenovano sodobna književnost.

2. Se spomnim, kaj že vem o B. A. Novaku, spoznam A. Rozmana Rozo in D. Muck.

3. Prebiram besedila izbranih sodobnih književnikov, razmišljam o odnosih med književnimi junaki in presojam njihova dejanja.

4. Utrdim svoje znanje o razlikah med nekaterimi literarnimi vrstami in zvrstmi.

5. Pripravim govorni nastop (doma) in ga predstavim (ko se vrnemo v šolo).

**3. Na spodnjih povezavah si poglej značilnosti pesništva in pripovedništva v času sodobne književnosti.**

<http://gradiva.txt.si/slovenscina/slovenscina-za-triletne-sole/3-letnik-3letni/3-letnik-3letni/slovenska-knjizevnost-v-casu/sodobna-slovenska-knjizevnost/sodobno-slovensko-pesnistvo-3/>

<http://gradiva.txt.si/slovenscina/slovenscina-za-triletne-sole/3-letnik-3letni/3-letnik-3letni/slovenska-knjizevnost-v-casu/sodobna-slovenska-knjizevnost/naloge-24/>

**4. Nato si še zapiši v zvezek (stran za književnost):**

SODOBNA SLOVENSKA KNJIŽEVNOST (od l. 1945 dalje)

– izid pesniške zbirke Pesmi štirih (Kajetan Kovič, Ciril Zlobec, Janez Menart, Tone Pavček) leta 1953 – začetek intimizma

– obdobje raznovrstne književnosti, ki se razvija še danes

– tema: predvsem problematika današnjega (sodobnega) časa

– nove vsebine in oblike

– predstavniki: Ivan Minatti, Lojze Krakar, Ciril Zlobec, Tone Pavček, Janez Menart, Kajetan Kovič, Dane Zajc, Gregor Strniša, Svetlana Makarovič, Niko Grafenauer, Ervin Fritz, Tone Partljič, Nejka Omahen, Barbara Gregorič Gorenc, Bina Štampe Žmavc, Žiga X Gombač ...